Na podlagi tretjega odstavka 70. člena Zakona o javnih uslužbencih  (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb v nadaljevanju ZJU) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1)

**MINISTRSTVO ZA IZOBRAŽEVANJE, ZNANOST IN ŠPORT**, Masarykova cesta 16, Ljubljana

objavlja

prosto uradniško delovno mesto **pod šifro 5231** – **SVETOVALEC – PRIPRAVNIK** (m/ž) v Sektorju za razvoj kadrov v šolstvu v Uradu za razvoj in kakovost izobraževanja v Ministrstvu za izobraževanje, znanost in šport (št.: 110-68/2022). Delovno razmerje bo sklenjeno za določen čas, za čas trajanja pripravniške dobe (10 mesecev).

Kandidati, ki se bodo prijavili na prosti delovni mesti, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot 6 mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Skladno z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09; v nadaljnjem besedilu: Pravilnik) ter prvim odstavkom 106. člena ZJU je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika po tem Pravilniku se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi.

Prednost pri izbiri bodo imeli kandidati:

- z zaključeno pedagoško ali sorodno smerjo izobrazbe,

- s teoretičnimi znanji s področja sistema izobraževanja v RS,

- s sposobnostjo organiziranja, timskega dela in analitičnega razmišljanja.

Delovne naloge izbranih kandidatov so vezane na usposabljanje za samostojno opravljanje nalog na delovnem mestu svetovalec:

* usposabljanje za pomoč pri pripravi zahtevnejših gradiv,
* zbiranje, urejanje in priprava podatkov za oblikovanje zahtevnejših gradiv (pod vodstvom mentorja oz. druge osebe),
* oblikovanje manj zahtevnih gradiv s predlogi ukrepov (pod vodstvom mentorja),
* sodelovanje pri vodenju upravnih postopkov (pod vodstvom mentorja oz. druge osebe),
* preučevanje literature, predpisov in gradiv, ki so osnova za opravljanje nalog,
* opravljanje drugih upravnih nalog podobne zahtevnosti (pod vodstvom mentorja oz. druge osebe).

**Prijava na prosto delovno mesto mora biti obvezno pripravljena na obrazcu** **JO-110-68/2022, ki je priloga te javne objave za prosto delovno mesto, z natančno izpolnjenimi vsemi rubrikami in izjavami.**

Z izbranim kandidatom bo sklenjeno delovno razmerje za določen čas, s polnim delovnim časom, in sicer za čas trajanja pripravniške dobe 10-ih mesecev.

Izbrani kandidat ne bo imenovan v uradniški naziv, pravice in obveznosti iz delovnega razmerja bodo določene glede na uradniški naziv svetovalec III.

Izbrani kandidat bo opravljal delo v poslovnih prostorih Ministrstva za izobraževanje, znanost in šport, Masarykova 16, Ljubljana oz. v drugih uradnih prostorih, kjer organ opravlja svoje naloge.

Kandidat vloži prijavo v pisni obliki na priloženem obrazcu JO-110-68/2022, ki jo pošlje v zaprti ovojnici z označbo: »Za javno objavo za prosto uradniško delovno mesto svetovalec - pripravnik, št. 110-68/2022«, na naslov: Ministrstvo za izobraževanje, znanost in šport, Masarykova cesta 16, Ljubljana. Rok za vlaganje prijav je 8 delovnih dni po objavi na spletni strani Zavoda RS za zaposlovanje in na osrednjem spletnem mestu državne uprave (http://www.gov.si). Za pisno obliko prijave se šteje tudi elektronska oblika, poslana na elektronski naslov: gp.mizs@gov.si pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem postopku bo objavljeno na osrednjem spletnem mestu državne uprave (http://www.gov.si).

Informacije o izvedbi postopka dobite vsak delovni dan od 10. do 11. ure, na telefonski številki (01) 400 54 15, Mojca Koren.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.